JohanHeinsen/ENO huggingface dataset:
Kiøbenhavns Postrytter, 1792-08-03
Wien, den 21 Julii. Der er i disse Dage affærdiget en Coureer fra vort Hof til Petersburg, med den Ordre, at medtage Depecher fra vores Minister i Berlin, Fyrste von Reus. Vore Politici ere af den Meening, at vort Hof i Førstningen troede, at Polakkerne aldeles ingen Modstand vilde gjort Russerne; og der skulde i saa Fald været aabnet en Mægling, som Cabinetterne i Wien og Berlin skulde taget Deel i. Nu derimod frygter man, at Rusland ved den Overvægt, som dets Vaabens Fremgang giver det, kunde let forledes til at gaae altfor vidt, og derfor ere bemeldte to Hoffer nu i Begreb med at antage sig Pohlens Sag i Petersburg. Man veed ikke, hvorpaa denne politiske Meening egentligen er grundet; imidlertid er man dog meget tilbøyelig til at troe, at vi ikke vil hindre Rusland fra at faae sin gamle Jndflydelse i Pohlen, især da Keiserinden nu mere end nogensinde er vores gode Allierte, Forresten er Rygtet om en nye Deeling vist nok gandske ugrundet. Russerne marchere med stærke Skridt imod Warschau, og man troer, at Polakkerne ville lade det komme an paa et afgiørende Slag, under Kongens Anførsel i egen Person. London, den 24 Julii.
Kiøbenhavns Postrytter, 1792-08-03
Republiken Pohlen har nu formeligen anholdt om vort Hofs Mægling under dens nærværende critiske Forfatning. Skibene Camden og Northumberland, som sidst i Martii Maaned afseglede fra Madratz, have bragt den behagelige Tidende, at Definitiofreden med Tippo Saib er den 2den Martii blevet undertegnet, og at Tippo samme Dag har erlagt sit første Contingent, nemlig 1 Crore og 20 Lacks.
Kiøbenhavns Postrytter, 1792-08-03
Som et talende Beviis paa den stedse høyere stigende Luxus kan man nu anføre en Subscriptionsplan til at indrette og opbygge et Spille og Assemblee Huus for den høyere Cirkel, hvortil der allerede er samlet 130000 Pund, men udfordres i alt over en halv Million Pund, siden det Hele skal vise den største Grad af Overdaadighed.
Kiøbenhavns Postrytter, 1792-08-03
Leipzig, den 25 Julii. Fra Berlin meldes, at Greve von Henkel har pludseligen faaet Ordre at marchere til den Pohlske Grændse med de i Preussen staaende Fuseleer Batailloner, tre Husarregimenter og Bosnikerne. Disse Tropper vare vel ey endnu satte paa Feldtfod, men de havde dog næsten alle deres Permitterte indkaldede. Jndtil videre fører Greve von Henkel Commanden; men dersom det skulde blive nødvendigt at sætte den paa Feldtfod, saa skal Commanden overdrages General von Møllendorf.
Kiøbenhavns Postrytter, 1792-08-03
Ved Taffelet i Coblenz, hvor Hertugen af Brunsvig spiiste med Conde, Broglio og Castries, skal han nyelig have sagt: "Jeg havde aldrig troet, at jeg skulde komme til at spise, meget mindre commandere de Generaler, som jeg har været i Bataille med.
Kiøbenhavns Postrytter, 1792-08-03
Den fra Petersburg tilbagereysende Spanske Gesandt Don Galve, er den 7de hujus død i Gotha i sit 75de Aar.
Kiøbenhavns Postrytter, 1792-08-03
Nederelsen, den 31 Julii. Efter de i Dag over Holland indløbne Beretninger fra Brabant var der paa Grændserne sammestæds ey forefaldet noget af Betydenhed, undtagen at de østerrigske Tropper, efter den lille franske Stad Bavays Erobring, havde gjort Mine til at naae og om mueligt indslutte Stæderne Maubeuge og Conde.
Kiøbenhavns Postrytter, 1792-08-03
Det nye Laan af to Millioner 400000 Gylden, som det Keyserl. Hof har aabnet i Brüssel, er, efter Patenters bogstavelige Jndhold, udtrykkeligen bestemt til Krigsomkostningernes Bestridelse mod Frankerige. Følgende er Jndholdet af den Tale, som Marechal Luckner har holdet til Folket i Paris: "Jeg sværger Eder ved min Ære, at den franske Nation har i sine 3 Armeer ikke mere end 60000 tienstdygtige Mænd, og at Fienden hvert Øyeblik truer at angribe os med 280000 Mand. Jeg sværger Eder, at min Armee og jeg ville opoffre alt for Nationen og Kongen. Jstedet for de Uroeligheder og Udsvævelser, som J uophørligen begaae i Hovedstaden, raabe vi uophørligen, Nationen leve Kongen leve! – Kommer derfor, iler til Grændserne, og hielper os, om mueligt, at giøre vore Fiender til Skamme."
Kiøbenhavns Postrytter, 1792-08-03
Altona, den 30 Julii. Efter de nyeste Beretninger fra Rhiinstrømmen kan man snart vente Feldttoget aabnet. Allerede den 20de er Fyrsten af Waldeck gaaet fra Leyren ved Schwetzingen over Rhinstrømmen med en østerrigsk Cavallerie-Commands. Han har derpaa recognosceret Egnen omkring Landau, hvorved man fra fransk Side ey har gjort ringeste Bevægelse. Og hedder det, at den hele østerrigske Armee vil om en kort Tid passere Rhinstrømmen, og slaae sin Leyr ved Speyerbach. Træbroen, som gaaer fra Kehl til Strassburg, er vel igien sat i Stand; men Passagen er dog endnu spærret.
Kiøbenhavns Postrytter, 1792-08-03
Den Preussiske Leyr ved Coblenz er den 25de blevet færdig. Den er 3 Mille i Omkreds, og Hertugen af Brunsvig har sit Hovedqvarteer i Rübenach.
Kiøbenhavns Postrytter, 1792-08-03
Kiøbenhavn, den 3 August. Tirsdagen den 31te Julii, Hs. Kongel. Høyhed Kronprindsens Formælingsdag, blev Grundstenen lagt til det Monument, som efter frivillig Subscription opføres ved Stadens Vesterport. Hs. Kongel. Høyhed, som efter Jndbydelse havde naadigst tilsagt at ville lægge den, ankom Klokken 5 Eftermiddag til Stedet, hvor Borgerskabet, anført af Stadshauptmanden, med deres samtlige Ober= og Underofficerer, stod under Gevær, og hvor det borgerlige Artillerie under Major Bøye Junge havde taget Post i Nærheden med et Batterie Kanoner. Ved Ankomsten blev Hs. Kongel. Høyhed modtaget af Magistraten, Stadens 32 Mænd, samt af de Mænd, som Bestyrelsen af Monumentets Opførelse er anbetroet, og blev hilset med Skud fra det borgerlige Artillerie under militair Musik fra Borgerskabet. Da han indtraadde i et ved Indgangen for ham opslaaet Telt, hvor de Kongel. Statsministre vare nærværende, overgaves ham, efter en kort Tiltale, en Guldplade, som i Grundstenen skulde lægges, og hvorpaa disse Ord vare indgravne: Aar efter Christi Fødsel 1792 satte eenige Borgere her en Støtte af Steen til Minde om deres Konges, Christian den Syvendes, Velgierninger mod Danmarks Bondestand, især ved at løse den fra Stavnsbaandet." Hs. Kongel. Høyhed steg derpaa ned i Fordybningen, fulgt af dem, der havde modtaget ham, lagde Grundstenen, og i denne forbemeldte Guldplade, da imidlertid det borgerlige Artillerie atter affyrede 27 Skud, som bleve besvarte fra det Kongel. Kiøbenhavnske Skydeselskab, og fra det borgerlige Skydeselskab. Dernæst nedlagde de, som bestyre Opførelsen, Hs. Kongel. Høyheds Fødsels-Medaille ved Siden af Jndskriftspladen. Da denne Høytidelighed var til Ende, blev Hs. Kongel. Høyhed, i det han gik tilbage giennem Teltet, med erkiendtlig Ærbødighed takket; hvorefter han begav sig tilbage til Frederichsberg. Paa Tilbageveien, som paa Veyen til Stedet, saluteredes fra Borger=Artilleriet, samt fra bemeldte Skydeselskaber. Ved Skydebanen traadde Fuglekongen og Selskabets Dommere, ud, og ved det harmoniske Selskabs Sommersted opførtes Musik, under hvilken en Mængde af Damer fra Husets Balkoner og Vinduer nedkastede Blomster for Hs. Kongel. Høyhed, da han kom forbi tilbage. Høytideligheden foregik med megen Orden i Paasyn af en overmaade stor Mængde Tilskuere. Sognepræsten i Corsøer, Doctor Philosophie Hr. Friderich Plum, er ved Diplom udnævnt til Doctor Theologi af Universitetet i Göttingen.
Kiøbenhavns Postrytter, 1792-08-03
Den 1ste Junii er Candidatus Theologi Wilhelm Rudolph Christiani beskikket til Præst ved Tugt- og Manufacturhuuset i Glückstadt. Forrige Pastor i Enge, Gerhard Holst, confirmeret til Archidiaconus ved Kirken i Kiel. Den 15de Junii er Sognepræsten for Smidstrup og Schierup i Riber Stift, Hr. Jens Storm, beskikket at være Consistorialraad. Den 22de Junii er forrige Diaconus Peter Bottger i Barlt, beskikket til Pastor i Windbergen, i Landskabet Suderditmarsken. Sognepræst Hr. Mag. Lorentz, Wittrup beskikket at være Sognepræst for Størdals Præstegield i Tronhiems Stift. Samme Dag er Rasmus Riis beskikket at være surnumeraire Copiist i Justits=Contoiret ved Kiøbenhavns Hof= og Stads=Ret. Examinatus Juris Christian Erichsen Poulsen forundt Bevilgning at være Procurator ved alle Ober= og Underretter i Danmark og Norge. Den 3die Julii er Candidatus Juris Amandus Christian Dorn i Reinbuttel i Landskabet Norderditmarsken, beskikket til Underrets Advocat i Hertugdømmene Schlesvig og Holsteen. Den 20de Julii er residerende Capellan Hr. Hans Grønlund confirmeret at være Sognepræst for Vester Ulslev i Lolland. Personel Capellan Hr. Hans Buhl ligesaa at være Sognepræst for Koerup og Udberud Meenigheder i Fyen. Examinatus Juris Andreas Henneberg forundt Bevilgning at være Procurator ved alle Ober- og Underretter i Danmark. Den 27de Julii er Sognepræst Hr. Peter Timmerman confirmeret at være Sognepræst for Udbyeneder og Kastbierg Meenigheder i Aarhuus Stift. Personel-Capellan Hr. Christopher Plesner ligesaa for Horne og Asdal Meenigheder i Aalborg Stift.
Kiøbenhavns Postrytter, 1792-08-03
Meteorologiske Observationer. Vinden. Therm.
Kiøbenhavns Postrytter, 1792-08-03
Barom. Varme. 23 Julii. N. N. O.S. O.J. C. 9. S. V. S. O. N. V. Udtog af Hr. Professor Gamborgs Nysa med Anmærkninger af Jacob Jørgen Friis, Hører ved Frue latinske Skole, er tilkiøbs at bekomme i det Hopffnerske Contoir for 1 Mk. 4 s.
Kiøbenhavns Postrytter, 1792-08-03
En Tale over Prædikernes Bogs 7 Cap. 1 Vers, Dødens Dag er bedre end Fødselens Dag, hvilken handler om det rette Begreb, som man maa giøre sig om det menneskelige Liv, og det Middel at kunne best mueligst tage det retteste Partie, sælges i det Kongel. Bogtrykkerie for 4 s.
Kiøbenhavns Postrytter, 1792-08-03
AVERTISSEMENTS. Directionen for det kongel. octroyerede Danske Asiatiske Compagnie bekiendtgjör herved, at Onsdagen den 29de August förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel chinesiske Vare, efter den forhen af Compagniet udstædte Speciel-Cargas Formeldning. Vahrene kan 8 Dage forinden Auctionen af Liebhaberne tages i Øyesyn i Compagniets Pakhuuse.
Kiøbenhavns Postrytter, 1792-08-03
Directionen for det Kongel, octroyerede Danske Asiatiske Compagnie bekiendtgjør herved, at Onsdagen den 12te September förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel ostindiske Vahre, som med Skidet Prindsen af Augustenborg i Aar fra Bengalen ere hiemkomne, og hvorover forhen af Compagniet er udstædt Speciel-Carga. Vahrene kan 8 Dage forinden Auctionen af Liebhaberne tages i Øyesyn i Compagniets Pakhuuse.
Kiøbenhavns Postrytter, 1792-08-06
Kiøbenhavns daNo. at Aar. audi. FristiansFlugten. at
Kiøbenhavns Postrytter, 1792-08-06
Post-Tidender. tillingsal. tilliMandagen, den 6 August. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1792-08-06
Stockholm, den 24 Julii. J Morgen giøres Begyndelsen med at indløse de Finn ske Krigscommissariats Obligationer. Da der paa den antagne Maade ikkun skal udbetales 200 af disse om Ugen, saa vil det altsaa vare længe, førend man naaer det hele Tal eller 2 1/2 Millioner. – Man anslaaer Kronens Gevinst paa de Obligationer, som ey indkomme til rette Tid, til 50000 Rigsdaler. Endnu veed man ikke, hvorledes det vil gaae med de uendelig mange falske Obligationer. Greve Mi skal have deponeret en Sum for dem, han har fabriqueret; men Ulykken er, at saa mange andre havde lært ham Kunsten af.
Kiøbenhavns Postrytter, 1792-08-06
Enkedronningens Navnedag blev her i Forgaars høytideligen celebreret med Jlluminationer, Fyrværkerier og offentlige Baller. Paa hendes Enkesæde, Ulrichsdal, havde hun et Besøg af Kongen med hans hele Hof, i hvilken Anledning der sammestæds var stor Cour og adskillige andre Festiviteter.
Kiøbenhavns Postrytter, 1792-08-06
Det nyelig oprettede ridende Artillerie bliver 300 Mand stærkt, og øves daglig i Regentens Paasyn af en Officeer, som har staaet i Preussisk Tieneste.
Kiøbenhavns Postrytter, 1792-08-06
J den Finnske Grændseprovinds Sawolax bliver nu ogsaa oprettet et Cadetcorps, som koster Kronen 1500 Rigsdaler om Aaret.
Kiøbenhavns Postrytter, 1792-08-06
Den berømte Kunstner Sergell arbeyder allerede paa en Statue, der skal forestille Gustav den Tredie, i Armeeslaadens Uniform, saaledes som han seyrende kom fra Svensksund, med en Laurbærgreen i den høyre Haand. Den meenes at faae Plads ved Skibsbroen ligeoverfor Slottet.
Kiøbenhavns Postrytter, 1792-08-06
J afvigte Nat har her tildraget sig den besynderlige Omstændighed, at Kongemorderen Ankerstrøms fiirdeelte Legeme er blevet bortstiaalet; men man er ey endnu kommet efter, hvor det kan være henbragt. Paa Pladsen fandtes i Morges en Saug og et Par Handsker. Provst Nordin, som paa sidste Rigsdag blev af Stænderne valgt til befuldmægtiget i Banken, er nu derfra entlediget, og har faaet Ordre at begive sig til sit Pastorat.
Kiøbenhavns Postrytter, 1792-08-06
Overstatholder Armfeld er udnævnt til Generalgouverneur i Svensk Pommern, og Hertugens Cavaller, Baron Bonde, er igien blevet Overstatholder. Generalauditeur og Vice-Justitscanzler von Lostbom og Lagman Hakanson ere udnævnte til Lehnsherrer, og Revisions=Secretair Rosenblad til Justitscanzler. De hidtil sædvanlige Vaabenøvelser, som have havt Sted ved hvert Regiment, skulle herefter holdes brigadeviis.
Kiøbenhavns Postrytter, 1792-08-06
Warschau, den 25 Julii. Endeligen ere vi da nær ved at see Enden paa Uroelighederne i dette Rige. J Forgaars Formiddags kom endelig den saalænge ventede Coureer tilbage fra Petersburg; og hans Depecher forandrede i et Øyeblik det heele System. - Den Russiske Keyserindes Brev til Kongen er høfligt. Hun beundrer de Pohlske Troppers Bravour; men raader ham at frafalde den nye Constitution, og at tiltræde Greverne Potocks, Rewuskys og Branickys Reconfoederation. Hun nøder ham til at tage en fast Beslutning, da han i andet Fald vil kunne indsee, hvor umueligt det er at modstaae tre store Magter. Han maatte altsaa igien antage den forrige Constitution. – Efter disse Grundsætninger tilkiendegav Hs. Majestæt samme Dags Eftermiddag Landbudene fra de forskiællige Provindser sin Beslutning i en offentlig Audience. Frygt for Provindsernes Adsplittelse og meget andet Onde har bevæget Hs. Majestæt til at ophæve Constitutionen af 3die Maji, og igien indføre den gamle. Med et inderligt rørt Hierte gjorde Hs. Majestæt dette Skridt, da Han erklæPohlen haabede derved at blive lykkeligt. rede videre, at han gik over til Greverne Rzewuskys &c. Reconfoederation. – Efter denne Beslutning tager Feldtherren Branicky igien Fyrste Poniatowskys Commando over Armeen ved Krasnostav, 4 Miile paa hiin Side Lublin, og det allerede den 29de hujus. - Hvad der siden vil blive af denne pludselige Forandring, maa Tiden lære.
Kiøbenhavns Postrytter, 1792-08-06
Krigen er nu vel for saavidt endt; men den almindelige Jnteresse er derfor endnu ikke foreenet. Jmidlertid trøste vi os med det Haab, at Keyserinden vil svare til den Tillid, Kongen som Nationens Chef sætter til hende, og at hun ey vil fordre et endnu større Offer af en Konge, som hun bærer Agtelse for. Den største Deel af de Store, som hidtil opholdte sig her, har forladt Residencen. J Gaar Aftes forsamlede henved 4000 Adelsmænd sig, og begave sig i en stor Tumult til Rigsdagsmarechal Malachowskys, Marechalen for den Litthauiske Confoederation Fyrste Sapiehas, Hertugdommet Litthauens Stormarechal Potockys, og den Litthauiske Hofmarechal Soltaus Hoteller. Bemeldte Adelsmænd vare meget rørte over den Standhaftighed, med hvilken disse 4 Herrer havde vægret sig ved at antage den Russiske Keyserindes Forslage, og tilkiendegav dem deres Erkiendtlighed derfor. Man raabte: "Constitution uden Konge!" – Først i Nat Klokken 12 blev det igien nogenledes roeligt. J Litthaven er man aldeles stemt imod den gamle Constitution, hvormeget man end allerede har liidt i denne Provinds. Himlen give, at alting dog maa faae et roeligt Udfald.
Kiøbenhavns Postrytter, 1792-08-06
Coblenz, den 26 Julii. Den Erklæring, som Hs. Høyfyrstelige Durchl. den regierende Hertug af Brunsvig og Lüneburg, øverste befalingsmand over Deres Majestæter Keyserens og Kongen af Preussens forened Armeer, har i Gaar ladet giøre Frankeriges Jndvaanere, lyder saaledes: "Da Deres Majestæter, Keyseren og Kongen af Preussen, have betroet mig Commanden over deres forenede Armeer, som de lade forsamle ved Frankeriges Grændser; saa har jeg ikke villet undlade at giøre bemeldte Riges Jndvaanere bekiendte med de Bevæggrunde, som have givet Anledning til begge disse Souverainers Mesurer, og Hensigterne, de have med samme." Efterat have paa den uretmæssigste Maade anmasset sig Regieringen, vilkaarligen ophævet de tydske Fyrsters Rettigheder og Eiendomme i Elsas og Lotthringen, kuldkastet og tilintetgjort al god Orden og lovformelig Regiering i Riget selv, begaaet de skiændigste Handlinger og Voldsomheder imod Kongens helligede Person og hans høye Familie, og endnu Dag for Dag fortsætter og fornyer dette Forhold, har man endelig kronet Værket med at erklære Hs. Majestæt Keiseren en uretfærdig Krig, og angrebet hans i Nederlandene beliggende Provindser. Endeel af det tydske Riges Eiendomme ere blevne indvikklede i dette Angred, og adskillige andre have blot derved undgaaet Faren, at de have givet efter for det herskende Parties og dets Emissariers Trusler."
Kiøbenhavns Postrytter, 1792-08-06
De nyeste Breve fra Coblenz af 27de Julii forsikkre, at Østerrigerne og Preusserne strax ville trænge ind i Frankerige, dersom det ikke ufortøvet bliver Kongen tilstaaet at begive sig til en Fæstning paa Grændsen, og der kalde de Personer til sig, han har meest Tillid til Allerede for nogle Dage siden skal der i denne Anledning være sendt en Coureer fra Coblenz til Paris. – Der skal nu, som man hører, ogsaa marchere 6000 Mand Hesser imod Frankerige.
Kiøbenhavns Postrytter, 1792-08-06
Kiøbenhavn, den 6 August. J Tallotteriets 533te Trækning i Altona, den 2den August, udkom følgende Numere: Observationer.
Kiøbenhavns Postrytter, 1792-08-06
Meteorologiske Therm.
Kiøbenhavns Postrytter, 1792-08-06
Vinden. Barom. S. V. 18 Varme. 30 Julii. N. V. 1 August. N. O.D. N. O.S. O.S. O.
Kiøbenhavns Postrytter, 1792-08-06
Udi afvigte Uge fra den 28de Julii til den 4de August, ere i denne Kongel. Residencestad copulerede 17 Par. Fødte Drenge 37. Piger 25. Tilsammen fødte 62. Døde Mænd 11. Qvinder 11, Drenge 7, Piger 9, af følgende Sygdomme: Alderdom 3 Barselseng 2. Brystsyge 2. ForraadnelsesFeber 3. Hovedpiine 1. Hidsigfeber 1. Kiighoste 2. Kopper 2. Nærvesyge 1. Slag 10. Svindsoet 2. Trødske 1. Tænder 2. Tærende Syge 2. Uangivne Svagheder 3. Vattersoet 1. Tilsammen døde 38, Altsaa 24 flere fødte end døde.
Kiøbenhavns Postrytter, 1792-08-06
Betragtninger over de aarlige Søn- og Helligdags Evangelier i tvende Deele, udgivne til Opbyggelse af en retskaffen Præst, har nu forladt Pressen, og sælges for 4 Mk. 8 Sk. paa Trykpapiir uindbunden, hos de Herrer Boghandlere Saxtorph paa Waysenhuuset, Rothe paa Børsen og Buch paa Nørregade, samt hos mig som Forlægger efter Autors Anmodning; ligeledes kan og bekommes indbundne Exemplarer i forskiellig Bind, baade med og uden Spender. Cay Frid. Hammerich, paa Hiørnet af Naboeløs og Snaregaden.
Kiøbenhavns Postrytter, 1792-08-06
Vibel- og Kirke-Historie, fra Verdens Begyndelse, D. indtil det 18de Seculum efter Christi Fødsel, hvorudi Guds Kirkes og Lærdoms Anstand, berømmelige og lærde Mænd, og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Owe Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1792-08-06
AVERTISSEMENTS. Directionen for det Kongel. Octroyerede Danske Asiatiske Compagne bekiendtgjør herved, at Onsdagen den 29de August förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel chinesiske Vare, efter den forhen af Compagniet udstædte Speciel-Corgas Formeldning. Vahrene kan 8 Dage forinden Auctionen af Liebhaberne tages i Øyesyn. i Compagniets Pakhuuse.
Kiøbenhavns Postrytter, 1792-08-06
Directionen for det Kongel. Octroyerede Danske Asiatiske Compagnie bekiendtgjør herved, at Onsdagen den 12te September förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel ostindiske Vahre, som med Skidet Prindsen af Augustenborg i Aar fra Bengalen ere hiemkomne, og hvorover forhen af Compagniet er udstædt Speciel-Carga. Vahrene kan 8 Dage forinden Auctionen af Liebhaberne tages i Øyesyn i Compagniets Pakhuuse.
Kiøbenhavns Postrytter, 1792-08-10
Kiøbenhavns No. Aar. leuat Jan. tilien, Post-Tidender. Juul, lastiksaligtig. tilittigFredagen, den 10 August. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1792-08-10
Fra Jtalien, den 21 Julii. Den berygtede Lambro Cazzioni har allerede udspillet sin Rolle. Han er i Archipelagus blevet totaliter slaget af 3 tyrkiske Caraveller og en fransk Fregat. To af hans Skibe, som vare ankomne til Zante, har man strax gjort Beslag paa.
Kiøbenhavns Postrytter, 1792-08-10
London, den 27 Julii. J Gaar leverede en overordentlig Hoftidende os Lord Cornvallis's Depecher angaaende den med Tippo Saib sluttede Definitivfred. – Efter Madras Coureren af 27de Martii afstaaer Tippo Saib til vort Compagnie paa Coromandelkysten Provindserne Dindigul, Baramul og Salem, og paa Malabarkysten en anseelig Landstrækning; hvilket tilsammen skal aarligen indbringe 39 1/2 Lacks, eller 450000 Pund Sterling.
Kiøbenhavns Postrytter, 1792-08-10
De nyeste Beretninger fra Jndien melde om en hæftig Orcan, som skal have gjort stor Skade paa de chinesiske Kyster, og hvorved 1100 Skibe og omtrent 20000 Mennesker ere undergaaede. – Da Jndførselen af alt Peltsværk fra Nootkassund til China er under Livsstraf forbudet, saa vil det saa nyelig oprettede Establissement, hvortil Disputen med Spanien gav Anledning, tabe sin vigtigste Afsætning.
Kiøbenhavns Postrytter, 1792-08-10
Paris, den 30 Julii. Jacobinernes Plan i Hensigt til Kongen skal, som man fra en sikker Haand vil vide, være denne: "Man har nemlig bragt det saavidt, at af denne Hovedstads 48 Sectioner have allerede de 47 erklæret sig for Kongens Afsættelse. Patrioten Collot d'Herbois skal bringe Nationalforsamlingen dette de 47 Sectioners Ønske i en meget kraftfuld Addresse, hvori man da ligefrem og uden videre Omstændigheder i Hovedstadens Navn, i hvilket ogsaa Revolutionen bragtes i Stand, forlanger Kongen afsat. Man giver Nationalforsamlingen blot 24 Timer til deres Ja eller Ney, og efter denne Termins Forløb marchere Jacobinerne i fuld Rustning til Slottet, hvor de ydermere erklære Kongen, hvorledes han har mistet Nationens Tillid, og at han inden 30 Dage maa skaffe de østerrigske og preussiske Tropper bort, som for ham føre Kriig imod Frankerige; i manglende Fald vil Nationen ey kunne indestaae for hans og hans Families personlige Sikkerhed. – Fra dette Øyeblik skulde der stedse holdes Øye med Kongen, og saavel i Hovedstaden som i alle 83 Departementer ringes med Stormklokkerne, for at fremkalde alle til Fædrenelandets Forsvar, og dersom endog dette sidste Middel skulde blive frugtesløst, og Hertugen af Brunsvigs Armeer, skulde faae Overhaand, saa ville Hovederne for Jacobinismen lade sig begrave under Fædrenelandets Ruiner.
Kiøbenhavns Postrytter, 1792-08-10
Nationalforsamlingen har i Forgaars decreteret, at der, saalænge Riget er i Fare, ey maa udstædes flere Passer til Reyser ud af Frankerige.